Holstebro: De færreste kender nok ordet; oikofobi.

Men det gør de hos Facebook, hvor man ikke finder det foreneligt med det sociale medies "fællesskabsregler", og derfor har de givet Nye Borgerliges spidskandidat i Vestjyllands Storkreds Nick Mogensen 30 dages karantæne på Facebook.

- Jeg er forbløffet. Da jeg kommer ind på min side i søndags, kan jeg se, at jeg ikke kan bruge den, og at jeg har fået karantæne.

En anden bruger, som Nick Mogensens har været i debat med på Facebook, har anmeldt ham for et opslag, der i sin fuldeordlyd lyder:

"Dit menneskesyn er grusomt. Du har oikofobi."

Opslaget kommer som led i en længere debat med brugeren, hvor Nick Mogensen og Nye Borgerlige blandt andet bliver beskyldt for at fremme nynazisme og bruge nazistisk retorik.

- Jeg er med på, at folk kan have nogle holdninger til mig og til vores politik. Men når man selv debattere på en markant måde, så må man også kunne tåle at få noget igen, siger Nick Mogensen, der kalder det for potentielt ødelæggende at få karantæne midt i en valgkamp.